شاى أخضر

تصغير|الشاى الأخضر

الشاى الاخضر او الشاى الصينى او اليابانى هو احد انواع الشاى بحيث إن بيحصل اكسدة قليلة لما بيجى يتصنع عكس الشاى الاحمر. و فى السنين اللى فاتت أكدت كتير من الدراسات إن الشاى الاخضر ليه قدرات كبيرة فى حماية الانسان من الامراض زى السرطان والقلب والتخسيس. والدول اللى بتنتج أكتر كمية من الشاى الاخضر هى الصين و اليابان وفيتنام.

 تاريخ الشاى الاخضر 
الشاى الاخضر بيستخرج من أوراق الشاى الطازة واللى بتزرعه بعض البلاد زى الصين والهند وسيلان. و كان اهل البلاد دى بيشربوه زى ما هو كده, لكن لما الانجليز احتلوا البلاد دى شحنوه فى ظروف حر عملت على أكسدته واتحولت للون الاسود, ومن ساعتها اتعرف الشاى الاحمر اللى يعتبر المشروب الرسمى عند الانجليز.
وفضل العالم يستعمل الشاى الاحمر فترة كبيرة من الزمن, لغاية ما اكتشف العالم الحديث إن الشاى الاخضر ليه فوايد كبيرة قوي, وبيحتوى الشاى الاخضر والأحمر على نفس الكمية تقريب من الفلافونويد, لكن فى الشاى الاخضر فيه مادة بتتسمى الكاتشين ودى مش موجودة فى الاحمر لأنها بتتحول لمركب تانى اسمه
ثيافلافين.

وكانت الصين هى اول دولة عرفت الشاى الاخضر و بعد كده عرفه اليابانيين سنة 800 قبل الميلاد بعد ما رجع الرهبان البوذيين من الصين لليابان.

 انواع الشاى الاخضر 

بيتزرع الشاى الاخضر بشكل رئيسى فى 3 بلاد, هى الصين والهند واليابان , وكل نوع ليه طعم مميز. ودى اشهر انواع الشاى الاخضر:

 دراجون ويل الصيني: و هو النوع الاكثر شعبية فى الصين , والنوع الاكثر جودة منه اسمه تشينج مينج
 تشون مى الصيني: والنوع ده اترجم الى "الحواجب الثمينة" , وبينمو فى مقاطعة يونان , وليه لون زى العنبر , وطعمه زى البرقوق.
 ماكاى بارى الهندي: بيعتبر احسن انواع الشاى الاخضر و أخفها وليه مذاق ساحر.
 سينتشا الياباني: بيحتل النوع ده صدارة الانواع فى اليابان , يتم انتاجه بنسبة 75% من اجمالى الشاى الاخضر فى اليابان. وطعمه حلو وليه نكهة قابضة.
 جايكرو الياباني: هو الشاى الاعلى جودة فى اليابان , وليه طعم ومذاق رائع ويعتبر من اعلى الانواع قيمة غذائية.

 فوائد الشاى الاخضر 

أظهرت الدراسات أن الشاى الاخضر:

 بيقلل مستوى الكولسترول فى الدم لان تأثيراته المضادة للاكسدة بتمنع اكسدة الكولسترول الضار فى الشرايين يعنى بيحافظ على الخلايا من المواد المدمرة.
 بيساعد الشاى الاخضر فى تقليل ضغط الدم، وبيحمى من الإصابة بمرض السكر.
 بيكافح الأورام السرطانية فبيمنع نمو الأوعية الدموية اللى بتغذى الأورام دى وبتساعدها على البقاء والنمو.
 بيعمل على خفض ضغط الدم المرتفع لانه بيعمل على استرخاء العضلات الملساء المتحكمة فى درجة قبض الشرايين.
 بيحافظ على سيولة الدم ويقاوم حدوث الجلطات.
 الشاى الاخضر ممكن يقلل الوزن الزايد.
 بيزود من كفاءة الجهاز المناعي.
 بيحتوى الشاى على نسبة جيدة من معدن الفلورين المعروف بمفعوله المقاوم لتسوس الأسنان.
 يبزيد الشاى الاخضر هرمونات الأنوثة و علشان كده بيقوى الغريزة الجنسية عند المرأة.
 بيشير الكتير من خبراء التغذية الى أن الشاى الاخضر ليه قدرات سحرية فى خفض وزن الجسم وده عن طريق مركبات الفينولات المتعددة اللى بتساعد على تدويب الدهون الثلاثية. بجانب وجود الكاتشينات اللى بتساعد على زيادة التمثيل الغذائي. وبرضه الكافيين اللى بيحفز الجهاز العصبى المركزى لتنبيهه لاستخدام الدهون كمصدر للطاقة.
 ممكن نستخدمه لعمل تونر للبشرة الدهنية بدل المركبات الكميائية
 بتعمل المركبات الموجودة فى الشاى الاخضر على حماية البشرة من الحروق والتجاعيد وتأخير علامات الشخوخة وبرضه حب الشباب.
 الكاتشينات الموجودة فى الشاى الاخضر بتساعد على زيادة نمو بصيلات الشعر البشرى زى ما أظهرت دراسة اتعملت  فى جامعة سيول بكوريا الجنوبية.
 بيشجع الشاى الاخضر على انتظام حركة الأمعاء وبرضه بيشجع البكتريا النافعة على النمو جوه المعدة.

 بعض الأضرار 

لاقى العلما إن اللى بيعانوا من الأنيميا بيكون غلط ليهم شرب الشاى الاخضر لأنه بيقلل من امتصاص الحديد, وبرضه اللى عندهم نزيف ممكن يزوده وبيقول العلما برضه إنه بيعمل على عدم انتظام ضربات القلب عند مرضى القلب.